b'\n_START_ARTICLE_\nAnastasio Somoza Garc\xc3\xada\n_START_SECTION_\nBakgrunn\n_START_PARAGRAPH_\nAnastasio Somoza Garc\xc3\xada var s\xc3\xb8nn av en kaffebonde i San Marcos. I motsetning til sin konservative far fikk han politisk over til de liberales side. Liberale og konservative var de to tradisjonelle politiske konkurrenter latinamerikansk samfunnsliv.\n_START_SECTION_\nVeien til makten\n_START_PARAGRAPH_\nSiden det konservative milit\xc3\xa6rkupp i 1909 i Nicaragua kan det stadig vekk til voldelige sammenst\xc3\xb8t mellom de to rivaliserende bevegelser. I 1926 tok Somoza del i kampene p\xc3\xa5 de liberales side; deres presidenkandidat var hans svigeronkel Juan Bautista Sacasa._NEWLINE_P\xc3\xa5 grunn av sine engelskkunnskaper ble Somoza senere engasjert som tolk for de amerikanske styrker som siden 1912 var p\xc3\xa5 plass i landet, f\xc3\xa6\xc3\xb8rst for \xc3\xa5 st\xc3\xb8tte den konservative regjering. Senere m\xc3\xa5tte amerikanerne pr\xc3\xb8ve \xc3\xa5 formidle mellom krigspartiene._NEWLINE_I 1927 grunnla amerikanerne Guardia Nacional de Nicaragua, med det for \xc3\xb8ye \xc3\xa5 forberede \xc3\xa5 kunne trekke seg ut av landet. I 1933 var det kommet s\xc3\xa5 langt; amerikanerne trakk ut sine siste styrker. Etter Sacasas valgseier var Somoza i 1932 blitt \xc3\xb8verstkommanderende for Nasjonalgarden. Etterhvert ble dens hovedoppgave \xc3\xa5 bekjempe den sosialrevolusjon\xc3\xa6re geriljabevegelse anf\xc3\xb8rt av Augusto C\xc3\xa9sar Sandino, som siden 1926 hadde kjempet mot den amerikanske okkupasjon._NEWLINE_Somoza lot Nasjonalgarden arrestere/bortf\xc3\xb8re og myrde tilhengere og antatte tilhengere av den popul\xc3\xa6re geriljalederen Sandino. I 1934 lot han ogs\xc3\xa5 Sandino myrde. Den heller svake president Sacasa ble litt om senn i virkeligheten ber\xc3\xb8vet sin makt.\n_START_SECTION_\nVed makten\n_START_PARAGRAPH_\nNasjonalgarden hadde i 1935 kontroll over nesten hele landet, og slo blodig ned p\xc3\xa5 alle oppr\xc3\xb8r. Dermed var Somoza allerede p\xc3\xa5 dette tidspunkt de facto Nicaraguas mektigste mann. I 1936 tvang Somoza presidenten til \xc3\xa5 g\xc3\xa5 av, og Sacasa forlot landet._NEWLINE_Somoza nedla sitt verv som \xc3\xb8verstkommanderende for nasjonalgarden for dermed \xc3\xa5 forfatningsmessig lovlig kunne la seg velge til president. I 1937 tiltr\xc3\xa5dte han som president f\xc3\xb8rste gang. Dermed innledet han en periode p\xc3\xa5 40 \xc3\xa5r med Somoza-familien somt politisk maktdynasti. Familiens medlemmer vant n\xc3\xb8kkelstillinger i staten og kunne profitere p\xc3\xa5 sine stillinger._NEWLINE_I 1947 trakk Somoza sitt kandidatur for gjenvalg, ette rnasjonalt og internasjonalt p\xc3\xa5trykk. Men han forble uoffisielt den reelle og uinnskrenkede hersker over Nicaragua, og ble atter leder av Nasjonalgarden. I 1955 overtok hans annen s\xc3\xb8nn Anastasio Somoza Debayle som Nasjonalgardens \xc3\xb8verstkommanderende. I 1950 var Anastasio Somoza Garcia ogs\xc3\xa5 igjen blitt valgt til president._NEWLINE_Fra 1952 til 1954 var Somoza aktivt med p\xc3\xa5 tilretteleggelsen av CIA-operasjonene Operation Fortune og Operation Success eller Operation PBSUCCESS, som hadde til m\xc3\xa5l styrte den guatemalanske president Jacobo Arbenz Guzm\xc3\xa1n. Invasjonsstyrken som styrtet Arbenz i juni 1954 hadde f\xc3\xa5tt sin oppl\xc3\xa6ring og trening i Nicaragua; blant annet p\xc3\xa5 en av Somozas private omr\xc3\xa5der, El Tamarindo._NEWLINE_Anastasio Somoza ble myrdet av en student i 1956. Han var da p\xc3\xa5 et da p\xc3\xa5 et bes\xc3\xb8k i byen Le\xc3\xb3n, en h\xc3\xb8yborg for den en gang liberale og senere antisomozistiske motstand. Den 21. aeptember 1956 ble han beskutt av den unge dikter Rigoberto L\xc3\xb3pez P\xc3\xa9rez; \xc3\xa5tte dager etter d\xc3\xb8de han av sine s\xc3\xa5r.'